ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
தேசிய பொது கொள்முதல் கூட்டத்தின் ஐந்தாவது பதிப்பு
அரசு மின்னணு சந்தை தளம், இந்திய தொழில்துறை கூட்டமைப்புடன் இணைந்து தேசிய பொது கொள்முதல் கூட்டத்தின் ஐந்தாவது பதிப்பு ஆகஸ்ட் 9 மற்றும் 10-ஆம் தேதிகளில், “தொழில்நுட்பத்துடன் கூடிய அரசு கொள்முதல்-தரம், வெளிப்படைத்தன்மை மற்றும் உள்ளடக்கத்தை நோக்கி” என்ற கருப்பொருளில் நடைபெற்றது.
வர்த்தகத் துறையின் செயலாளரும் அரசு மின்னணு சந்தை தளத்தின் தலைவருமான திரு பி.வி.ஆர் சுப்ரமணியம் முன்னிலையில், மத்திய வர்த்தகம் மற்றும் தொழில் துறை இணை அமைச்சர் திருமதி அனுப்பிரியா படேல், ஆகஸ்ட் 9-ஆம் தேதி காணொலி வாயிலாக இந்தக் கூட்டத்தைத் தொடங்கி வைத்தார்.
துவக்க உரை நிகழ்த்திய அமைச்சர், நாட்டில் பொது கொள்முதல் சூழலை மாற்றி அமைப்பதில் அரசு மின்னணு சந்தை தளம் முக்கிய பங்கு வகிப்பதாகக் கூறினார். உள்ளடக்கத்தில் அதிக கவனம் செலுத்தும் மின்னணு சந்தை தளத்தின் முக்கிய நோக்கம் பற்றி அவர் வலியுறுத்தினார்.
உள்ளூர் பொருட்களுக்கு உலகளாவிய அங்கீகாரம் கிடைக்கும் பிரதமர் திரு நரேந்திர மோடியின் தொலைநோக்குப் பார்வையை முன்னிறுத்தி, தற்சார்பு இந்தியா கொள்கைக்கு ஆதரவளித்து அதுகுறித்த ஆராய்ச்சிகளில் அரசு மின்னணு சந்தை தளம் ஈடுபடுவதுடன் நாட்டில் மேக் இன் இந்தியா சூழலுக்கும் உத்வேகம் அளிக்க வேண்டும் என்று திரு பி.வி.ஆர் சுப்ரமணியம் யோசனை தெரிவித்தார்.
இந்திய தொழில்துறை கூட்டமைப்பின் மின்னணு தளம் வாயிலாக விற்பனையாளர்கள் தங்களது பொருட்களையும் சேவைகளையும் காட்சிப்படுத்தும் வாய்ப்பு வழங்கப்பட்டதால் வாங்குவோர், விற்போர், தொழில்துறையினர் உள்ளிட்டோர் கலந்துரையாடுவதற்கு ஓர் சிறந்த வாய்ப்பை இந்த வருடத்தின் கூட்டம் வழங்கியது. அரசு மின்னணு சந்தை தளத்தில் இடம்பெற்றுள்ள ஏராளமான பொருட்களும் சேவைகளும் ஆகஸ்ட் 9 முதல் செப்டம்பர் 9 வரை மின்னணு கண்காட்சியில் காட்சிப்படுத்தப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1744734
------
(Visitor Counter : 194
பிரதமர் அலுவலகம்
இலங்கை பிரதமர் மஹிந்தா ராஜபக்சே புதுதில்லி வந்தார்
இலங்கை பிரதமர் மஹிந்தா ராஜபக்சே இன்று மாலை புதுதில்லி வந்தடைந்தார். நமது பிரதமரின் அழைப்புக்கு இணங்க அவர் இந்தியாவில் 8 ஆம் தேதி முதல் 11 ஆம் தேதி வரை அரசுமுறைப் பயணம் மேற்கொள்கிறார். உயர்மட்ட தூதுக் குழுவினருடன் இலங்கைப் பிரதமர் இங்கு வந்துள்ளார். முக்கிய நிகழ்ச்சிகள் தினமான 8 ஆம் தேதி பிரதமருடன் அவர், பிரதிநிதிகள் மட்டத்திலான பேச்சுவார்த்தை நடத்துவார். நமது குடியரசுத் தலைவரையும் அவர் சந்திப்பார். காலையில் வெளியுறவு அமைச்சர், இலங்கை பிரதமரைச் சந்திப்பார்.
புதுதில்லியில் தமது அரசு நிகழ்ச்சிகளை முடித்துக் கொண்டு இலங்கை பிரதமர் கொழும்பு திரும்புவதற்கு முன்னதாக, வாரணாசி, சாரநாத், புத்தகயா, திருப்பதி ஆகிய இடங்களுக்கு பயணம் செய்வார். இருநாடுகளுக்கும் இடையே தொடர்ந்து உயர்மட்ட அளவில் பயணங்கள் நடைபெற்று வருகின்றன. அந்நாட்டு அதிபர் கோத்தபய ராஜபக்சே தமது தேர்தல் வெற்றியை அடுத்து, அதிபர் பொறுப்பை ஏற்றுக் கொண்ட பின்னர் உடனடியாக முதல் வெளிநாட்டுப் பயணமாக இந்தியாவுக்கு பயணம் மேற்கொண்டார்.
பிரதமர் அலுவலகம்
புனித குடும்ப சபை பிரதமருக்கு நன்றி
புனித குடும்ப சபையின் பெண் காப்பாளர் அன்னை மரியம் திரேசியா அர்ச்சிப்பு செய்யப்படுவதற்கு, தமது “மனதின் குரல்” நிகழ்ச்சியின் மூலம் பாராட்டுத் தெரிவித்துள்ள பிரதமர் நரேந்திர மோடிக்கு, புனித குடும்ப சபை நன்றி தெரிவித்துக் கொண்டுள்ளது.
“புனித குடும்ப சபையின் தலைமைக் காப்பாளரான சகோதரி உதயா என்கிற நான், எங்களது சபையின் பெண் காப்பாளர் அன்னை மரியம் திரேசியா அர்ச்சிப்பு செய்யப்பட்டதற்காக, தமது “மனதின் குரல்” நிகழ்ச்சியின் மூலம் பாராட்டுத் தெரிவித்துள்ள பிரதமர் நரேந்திர மோடிக்கு, புனித குடும்ப சபை சார்பில் உளமார்ந்த நன்றியை தெரிவித்துக் கொள்ள இந்த வாய்ப்பை பயன்படுத்திக் கொள்கிறேன். தொலைநோக்கு சிந்தனையுடைய, புனிதப் பெண்ணான அவர்  ஆத்ம பலத்துடன், பல்வேறு நெருக்கடிகளை சமாளித்து, சபைக்காக சேவையாற்றி தமது கடமையை பூர்த்தி செய்தவர் ஆவார். அன்பு மற்றும் அமைதியை வெளிப்படுத்தி, கல்வியை போதித்து எங்களது புனித சபையை சேர்ந்த குடும்பத்தினரின் மேம்பாட்டிற்காக அரும்பாடுபட்ட புதிய இந்திய புனிதரான மரியம் திரேசியாவை, மனதார பாராட்டி இருக்கிறீர்கள். எனவே அந்தளவிற்கு அவர் இந்த தேசத்தை உருவாக்க பெரும் பங்களிப்பை வழங்கியுள்ளார். மாண்புமிகு மோடி அவர்களே, ‘மனதின் குரல்’ நிகழ்ச்சி மூலம் நீங்கள் தெரிவித்த பாராட்டுச் செய்தி, அனைவரையும் கவர்ந்ததுடன், எங்களது சபைக்கு உள்ளேயும், வெளியேயும் உள்ள ஒவ்வொருவரும் பாராட்டும் வகையில் அமைந்திருந்தது” என்று புனித குடும்ப சபை சார்பில் பிரதமருக்கு எழுதிய கடிதத்தில் தெரிவிக்கப்பட்டுள்ளது.
சகோதரி மரியம் திரேசியா அர்ச்சிப்பு செய்யப்பட இருப்பது குறித்து தமது மாதாந்திர வானொலி நிகழ்ச்சியான ‘மனதின் குரல்’ நிகழ்ச்சியில் பேசிய பிரதமர் நரேந்திர மோடி, “சகோதரி மரியம் திரேசியாவுக்கு மாட்சிமை தங்கிய போப்பாண்டவர் பிரான்சிஸ் வருகிற அக்டோபர் 13 அன்று புனிதர் பட்டம் வழங்க இருப்பது ஒவ்வொரு இந்தியருக்கும் பெருமிதம் அளிக்கக் கூடியது. சகோதரி மரியம் திரேசியாவிற்கு எனது இதயமார்ந்த காணிக்கையை உரித்தாக்குவதுடன், இந்திய குடிமக்களை, குறிப்பாக நமது கிறிஸ்தவ சகோதர, சகோதரிகளின் இந்த சாதனைக்காக பாராட்டுகிறேன்” என்று தெரிவித்திருந்தார்.
பாதுகாப்பு அமைச்சகம்
விசாகப்பட்டினத்தில் நாளை நடைபெறும் கடற்படை விருது வழங்கும் விழாவில் வீரதீரச் செயல்கள் மற்றும் சிறப்பு சேவைக்கான விருதுகள் மற்றும் பதக்கங்களை கடற்படைத் தளபதி வழங்குகிறார்
விசாகப்பட்டினத்தில் உள்ள கடற்படைத் தளத்தில் 2023 மே 31, அன்று வீரதீர செயல்கள், தொழில்முறை சாதனைகள் மற்றும் சிறந்த சேவையை வெளிப்படுத்திய கடற்படை வீரர்களை கௌரவித்து இந்தாண்டுக்கான விருது வழங்கும் விழா நடைபெற உள்ளது. கடற்படைத் தளபதி அட்மிரல் ஆர்.ஹரி குமார், வீரதீரச் செயல்கள் மற்றும் சிறப்பு சேவைக்கான விருதுகளை குடியரசுத் தலைவர் சார்பில் வழங்கவுள்ளார்.
கடற்படை விருது வழங்கும் விழா மாலை நேரத்தில் நடத்தப்படுவது இதுவே முதல் முறையாகும்.
விழாவில் இரண்டு நவோ சேனா பதக்கம் , 13 நவோ சேனா பதக்கம் , 16 விசிஷ்ட சேவா பதக்கம் மற்றும் இரண்டு ஜீவன் ரக்ஷா பதக்கம் உட்பட 33 விருதுகள் வழங்கப்பட உள்ளன.
சம்பிரதாய அணிவகுப்பு நிகழ்ச்சியுடன் தொடங்கவுள்ள இந்த நிகழ்ச்சியில் விருது பெறுபவர்களின் குடும்ப உறுப்பினர்கள் மற்றும் கடற்படையின் மூத்த அதிகாரிகள் கலந்து கொள்ளவுள்ளனர்.
இந்த கடற்படை விருது வழங்கும் விழா இணையதளத்தில் நேரடி ஒளிபரப்பு செய்யப்படுகிறது. கடற்படையின் 'யூடியூப் அலைவரிசையான Indian Navy என்ற யூடியூப் அலைவரிசையில், 2023 மே 31 மாலை 5 மணி முதல் நேரடி ஒளிபரப்பு செய்யப்படுகிறது.
பிரதமர் அலுவலகம்
தொழிலாளர் சீர்திருத்தச் சட்டங்கள் நாடாளுமன்றத்தில் நிறைவேற்றப்பட்டதற்கு பிரதமர் பாராட்டு, தொழிலாளர்களின் நலனைக் காத்துக் பொருளாதாரத்தை ஊக்கப்படுத்தும் எனக் கூறினார்
தொழிலாளர் சீர்திருத்தச் சட்டங்கள் நாடாளுமன்றத்தில் இன்று நிறைவேற்றப்பட்டதற்கு பிரதமர் திரு நரேந்திர மோடி பாராட்டு தெரிவித்துள்ளார்.
இதுகுறித்து தனது டிவிட்டர் பக்கத்தில் பதிவிட்டுள்ள அவர், "நீண்ட காலமாக எதிர்பார்க்கப்பட்ட தொழிலாளர் சீர்திருத்த சட்டங்கள் நாடாளுமன்றத்தால் நிறைவேற்றப்பட்டுள்ளன. இந்த சீர்திருத்தங்கள் நமது தொழிலாளர்களின் நலனை உறுதி செய்து, பொருளாதார வளர்ச்சியையும் ஊக்குவிக்கும். குறைந்தபட்ச அரசு, அதிகபட்ச ஆளுகை என்பதற்கும் இவை நிகழும் உதாரணங்களாகும்.
இந்த புதிய தொழிலாளர் சீர்திருத்தச் சட்டங்கள் குறைந்தபட்ச கூலியையும், சரியான நேரத்தில் ஊதியம் கொடுக்கப்படுவதையும் பொதுவானதாக்கி , தொழிலாளர்களின் பணிமுறை பாதுகாப்புக்கு முன்னுரிமை அளிக்கின்றன. சிறந்த பணி சூழலுக்கு இந்த சீர்திருத்தங்கள் வழிவகுத்து, பொருளாதார வளர்ச்சியின் வேகத்தையும் அதிகரிக்கும்.
எளிதாக வணிகம் செய்வதை இந்த சீர்திருத்தங்கள் உறுதிப்படுத்தும். விதிகள், சிகப்பு நாடா முறை, அதிகாரிகள் ராஜ்ஜியம் ஆகியவற்றை இந்த தொலைநோக்கு சட்டங்கள் குறைக்கும். தொழிலாளர்கள் மற்றும் தொழில்கள் ஆகிய இரு தரப்பினரின் நலனுக்காகவும் தொழில்நுட்பத்தை பயன்படுத்துவதை இந்த சீர்திருத்தங்கள் ஊக்கப்படுத்தும்," என்று கூறினார்.
நுகர்வோர் நலன், உணவு மற்றும் பொது விநியோகம் அமைச்சகம்
சமையல் எண்ணெய் விலை சரிவை நுகர்வோருக்கு விரைவாக வழங்க வேண்டும்: உணவு மற்றும் பொது விநியோகத் துறை செயலாளர்
சமையல் எண்ணெய் விலையில் ஏற்பட்டுள்ள சரிவை நுகர்வோருக்கு விரைவாகக் கொண்டு சென்று சேர்க்க வேண்டும் என்று மத்திய உணவு மற்றும் பொது விநியோகத் துறை செயலாளர் திரு சஞ்சீவ் சோப்ரா கூறியுள்ளார்.
இறக்குமதி செய்யப்பட்ட சமையல் எண்ணெய்களின் சர்வதேச விலைகள் கீழ்நோக்கிய போக்கில் உள்ளன, இது இந்தியாவில் சமையல் எண்ணெய் துறையில் சாதகமான சூழ்நிலையை அளிக்கிறது. உலகளாவிய விலை வீழ்ச்சிக்கு மத்தியில் சமையல் எண்ணெய்களின் சில்லறை விலையை மேலும் குறைப்பது குறித்து ஆலோசிக்க, முன்னணி தொழில்துறை பிரதிநிதிகளுடன் ஆலோசனை மேற்கொண்டார்.
கடந்த இரண்டு மாதங்களில் பல்வேறு சமையல் எண்ணெய்களின் உலகளாவிய விலைகள் ஒரு டன்னுக்கு 200-250 அமெரிக்க டாலர்கள் வரை குறைந்துள்ளது, ஆனால் சில்லறை சந்தைகளில் இது பிரதிபலிக்க காலதாமதம் ஆகிறது. சில்லறை விலைகள் விரைவில் குறையும் என்று எதிர்பார்க்கப்படுகிறது.
உணவு மற்றும் பொது விநியோகத் துறை, நாட்டில் சமையல் எண்ணெய்களின் விலைகளை உன்னிப்பாகக் கண்காணித்து ஆய்வு செய்து வருகிறது. மனித உணவின் முக்கிய அங்கமாக இருக்கும் சமையல் எண்ணெய்களின் மலிவு விலையை உறுதி செய்ய ஏதேனும் தலையீடு தேவைப்படும் போதெல்லாம் மத்திய அரசு நடவடிக்கை எடுக்கிறது.
தற்போது சர்வதேச சந்தையில் சமையல் எண்ணெய் விலை குறைந்துள்ளது. உள்நாட்டு சந்தையில் சமையல் எண்ணெய்களின் விலை வீழ்ச்சி படிப்படியாக உள்நாட்டு சந்தையில் எதிரொலித்து வருவது நுகர்வோருக்கு நிம்மதியை அளித்து வருகிறது.
----
AD/PKV/KPG
(Visitor Counter : 118
மத்திய பணியாளர் தேர்வாணையம்
யுபிஎஸ்சி-யால் செப்டம்பர் 2021-ல் இறுதி செய்யப்பட்ட ஆட்தேர்வு முடிவுகள் வெளியீடு
மத்திய அரசுப் பணியாளர் தேர்வாணையமான யுபிஎஸ்சி-யால் செப்டம்பர் 2021-ல் இறுதி செய்யப்பட்ட ஆட்தேர்வு முடிவுகள் வெளியிடப்பட்டுள்ளன. பணி நியமனத்திற்கு பரிந்துரைக்கப்பட்ட விண்ணப்பத்தாரர்களுக்கு தேர்வு முடிவுகள், தனித்தனியாக தபாலில் அனுப்பி வைக்கப்படும்.
முழு முடிவுகளையும் அறிந்து கொள்ள இங்கே க்ளிக் செய்யவும்
https://pib.gov.in/PressReleasePage.aspx?PRID=1767447
தகவல் மற்றும் ஒலிபரப்பு அமைச்சகம்
‘நாளைய 75 இளம் படைப்பாளர்களுக்கான’ ’53 மணி நேர சவாலைத்’ தொடங்கி வைத்தார் மத்திய அமைச்சர் திரு அனுராக் சிங் தாக்கூர்
53-வது இந்திய சர்வதேச திரைப்படத் திருவிழாவை முன்னிட்டு, 'நாளைய 75 இளம் படைப்பாளர்களுக்கான’ '53 மணி நேர சவால்’, 'ஃபிலிம் பஜார்’, 'இந்திய பனோரமா பிரிவு’ போன்ற பல்வேறு முக்கிய முன்முயற்சிகளை மத்திய தகவல் மற்றும் ஒலிபரப்பு, இளைஞர் விவகாரங்கள் மற்றும் விளையாட்டுத் துறை அமைச்சர் திரு அனுராக் சிங் தாக்கூர் இன்று தொடங்கி வைத்தார். மத்திய தகவல் மற்றும் ஒலிபரப்புத் துறை இணையமைச்சர் டாக்டர் எல். முருகன், செயலாளர் திரு அபூர்வ சந்திரா உள்ளிட்டோரும் இந்நிகழ்ச்சிகளில் கலந்து கொண்டனர்.
திரைப்படப் தயாரிப்புடன் தொடர்புடைய உலகத்தரம் வாய்ந்த நவீன தொழில்நுட்ப உபகரணங்களை விளக்கும் திரைப்பட தொழில்நுட்ப கண்காட்சி மற்றும் இந்திய சுதந்திரப் போராட்ட வரலாற்றை, ஏராளமான தொழில்நுட்ப கண்டுபிடிப்புகளின் மூலம் விளக்கும் ‘சுதந்திரப் போராட்டமும், திரைப்படமும்' முதலிய கண்காட்சிகளையும் அமைச்சர் திரு அனுராக் சிங் தாக்கூர் திறந்து வைத்து, பார்வையிட்டார்.
ஷார்ட்ஸ் தொலைக்காட்சியுடன் இணைந்து தேசிய திரைப்பட மேம்பாட்டு கழகம் நடத்தும் ‘நாளைய 75 இளம் படைப்பாளர்கள்' போட்டியில் தேர்வு செய்யப்பட்ட 75 இளைஞர்கள் ‘இந்தியா@100’ என்ற தலைப்பில் 53 மணி நேரத்தில் குறும்படங்களைத் தயாரிக்க வேண்டும். திரைப்பட தொழில்நுட்ப கண்காட்சியை புனேவில் உள்ள இந்திய திரைப்படம் மற்றும் தொலைக்காட்சி நிறுவனமும், விடுதலைப் போராட்டம் பற்றிய கண்காட்சியை மத்திய தகவல் மற்றும் ஒளிபரப்பு அமைச்சகத்தின் கீழ் இயங்கும் மத்திய மக்கள் தொடர்பகமும் ஏற்பாடு செய்துள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1877804
பிரதமர் அலுவலகம்
முன்னணி அறிவியல் நிறுவனங்களுடனான கலந்துரையாடல் பற்றிய பிரதமரின் சுட்டுரைகள்
மத்திய நிதி பெறும் நூற்றுக்கும் மேற்பட்ட தொழில்நுட்ப கழகங்களுடன் கலந்துரையாடியப்பின், இந்த கூட்டத்தில் நாட்டின் முன்னணி தொழில்நுட்ப நிறுவனங்கள் தெரிவித்த விவரங்களை பிரதமர் திரு நரேந்திர மோடி, பகிர்ந்து கொண்டார்.
பெங்களூரு ஐஐஎஸ்சி, மும்பை ஐஐடி, சென்னை ஐஐடி, கான்பூர் ஐஐடி பற்றி சுட்டுரையிலும் பிரதமர் குறிப்பிட்டுள்ளார்.
பிரதமர் வெளிட்ட சுட்டுரைகளில் கூறியதாவது:
முன்னணி ஐஐடிக்கள் மற்றும் பெங்களூரு ஐஐஎஸ்சி இயக்குனர்களுடன் சிறப்பான கலந்துரையாடல் நடந்தது. ஆராய்ச்சி மற்றும் மேம்பாடு, புத்தாக்கம் மற்றும் இளைஞர்கள் இடையே அறிவியலை பிரபலப்படுத்துவது உட்பட பல விஷயங்கள் குறித்து நாங்கள் கருத்துக்களை பகிர்ந்து கொண்டோம்.
ரோபோடிக்ஸ் துறையில் முக்கிய ஆராய்ச்சி மற்றும் மேம்பாட்டு நடவடிக்கைகள், கணிதம்/அறிவியல் ஆசிரியர்களுக்கான பயிற்சி, கொவிட்-19 பணி குறித்த சுவாரஸ்ய விஷயங்களை பெங்களூரு ஐஐஎஸ்சி குழுவினர் பகிர்ந்து கொண்டனர். தற்சார்பு இந்தியா தொலைநோக்கில், சுகாதாரத்துக்கு முக்கியத்துவம் கொடுப்பதன் அவசியத்தை அவர்கள் வலியுறுத்தினர்.
நைட்ரஜன் உற்பத்தி கருவியை ஆக்ஸிஜன் உற்பத்தி கருவியாக மாற்றுவதில் உள்ள தொழில்நுட்பத்தில் மும்பை ஐஐடியின் விரிவான பணி, புற்றுநோயை குணப்படுத்த செல் சிகிச்சை, LASE புத்தாக்க திட்டம் தொடங்கியது, டிஜிட்டல் சுகாதாரத்தில் முதுநிலை படிப்பு, செயற்கை நுண்ணறிவு மற்றும் தரவு அறிவியல் விவரங்களை அறிந்ததில் மகிழ்ச்சி அடைந்தேன்.
தற்காலிக மருத்துவ கூடாரங்கள், தொற்று பாதிப்பு அதிகம் உள்ள இடங்களை கண்டறிதல் போன்ற கொவிட் குறைப்பு முயற்சிகள், பல் இயல் ஆராய்ச்சி, புரோகிராமிங் மற்றும் தரவு அறிவியலில் ஆன்லைன் பிஎஸ்சி படிப்புகள் பற்றி சென்னை ஐஐடி குழு பேசியது.
எதிர்கால ஆராய்ச்சி மையமாக கான்பூர் ஐஐடி மாறியது, பிளாக்செயின் தொழில்நுட்பத்தில் புத்தாக்கம், காற்றின் தரத்தை கண்காணிப்பது, மின்னணு எரிபொருள் செலுத்துதல் மற்றும் பல விஷயங்களை பார்க்க பெருமிதமாக இருந்தது.
தொடக்க நிறுவனங்களுக்கு அளிக்கப்படும் ஆதரவு, தொழில் நிபுணர்களின் மேம்பாடு, ஆகியவை நாட்டின் இளைஞர் சக்திக்கு மிகுந்த பயனளிக்கும்.
இந்த கூட்டத்தின் விவரங்களை கீழ்கண்ட இணைப்பில் பார்க்கலாம் https://pib.gov.in/PressReleseDetail.aspx?PRID=1733638
----
(
பெருநிறுவனங்கள் விவகாரங்கள் அமைச்சகம்
2018-2021 ஆண்டுகளில் 2,38,223 போலி நிறுவனங்களை அரசு அடையாளம் கண்டுள்ளது, சென்னையில் 11217 நிறுவனங்களின் உரிமங்கள் ரத்து
நாடாளுமன்ற மாநிலங்களவையில் கேள்விகளுக்கு எழுத்துப்பூர்வமாகப் பதிலளித்த மத்திய கம்பெனி விவகாரங்கள் இணை அமைச்சர் திரு ராவ் இந்தர்ஜித் சிங் கீழ்காணும் தகவல்களை அளித்தார்.
உண்மையான வர்த்தகச் செயல்பாடுகள் அல்லது சொத்துகள் இல்லாத, வரி ஏய்ப்பு, பணமோசடி, பினாமி நடவடிக்கைகள் உள்ளிட்ட சட்ட விரோதச் செயல்களில் ஈடுபடும் நிறுவனங்கள் போலி நிறுவனங்கள் என்று அழைக்கப்படுகின்றன.
இத்தகைய நிறுவனங்களைக் கண்டறிந்து, உரிமங்களை ரத்து செய்வதற்காகச் சிறப்புப் பணிக்குழு ஒன்றை அரசு அமைத்துள்ளது. 2018-2021 ஆண்டுகளில் 2,38,223 போலி நிறுவனங்களை அரசு அடையாளம் கண்டுள்ளது.
சென்னை பகுதியில் 2018 முதல் 2021 ஜூன் வரை 11217 நிறுவனங்களின் உரிமங்கள் ரத்து செய்யப்பட்டுள்ளன. புதுச்சேரியில் 191 நிறுவனங்களின் உரிமங்கள் ரத்து செய்யப்பட்டுள்ளன.
2018 முதல் 2021 வரை 370 வெளிநாட்டு நிறுவனங்கள் இந்தியாவில் தங்களைப் பதிவு செய்து கொண்டுள்ளன.
தமிழ்நாட்டைப் பொறுத்தவரை 2018-19-ம் ஆண்டில் 6 வெளிநாட்டு நிறுவனங்களும், 2019-20-ம் ஆண்டில் 7 வெளிநாட்டு நிறுவனங்களும், 2020-21-ம் ஆண்டில் 9 வெளிநாட்டு நிறுவனங்களும் தங்களைப் பதிவு செய்து கொண்டுள்ளன.
2019-ம் ஆண்டு 118 வெளிநாட்டு நிறுவனங்களிடம் இருந்து ரூ 13,58,22,000 பதிவுக் கட்டணமாகவும், 2020-ம் ஆண்டு 124 வெளிநாட்டு நிறுவனங்களிடம் இருந்து ரூ 13,20,03,100 பதிவுக் கட்டணமாகவும், 2021-ம் ஆண்டு 78 வெளிநாட்டு நிறுவனங்களிடம் இருந்து ரூ 7,02,46,600 பதிவுக் கட்டணமாகவும் பெறப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1739581
https://pib.gov.in/PressReleasePage.aspx?PRID=1739583
----
(Visitor Counter : 242
குடியரசுத் துணைத் தலைவர் செயலகம்
பெண்களின் கவுரவத்தை நிலைநிறுத்தி, அவர்களுக்கு பாதுகாப்பான சூழலை உறுதி செய்ய வேண்டும் - குடியரசு துணைத் தலைவர் வலியுறுத்தல்
ரக்ஷா பந்தனை முன்னிட்டு, ஒவ்வொருவரும் பெண்களின் கவுரவத்தை நிலைநிறுத்த வேண்டும் என்றும், எல்லா நேரங்களிலும் அவர்களுக்கு பாதுகாப்பான சூழலை உறுதி செய்ய வேண்டும் என்றும் குடியரசு துணைத் தலைவர் திரு எம். வெங்கையா நாயுடு வலியுறுத்தியுள்ளார்.
அரசுமுறைப் பயணமாக பெங்களூரு வந்த திரு வெங்கையா நாயுடு, ராஜ்பவனில் பல்வேறு பள்ளிக் குழந்தைகளுடன் ரக்ஷா பந்தன் கொண்டாடினார். ரக்ஷா பந்தன் தினத்தில் நாட்டு மக்களுக்கு வாழ்த்து தெரிவித்த அவர், சகோதரர்கள் மற்றும் சகோதரிகள் இடையேயான ஆழமான அன்பு மற்றும் மரியாதையின் சிறப்பு கொண்டாட்டம் ரக்ஷா பந்தன் என கூறினார்.
அனைவரையும் தங்களது சகோதரர்கள் மற்றும் சகோதரிகளாக கருத வேண்டும் என மக்களை வலியுறுத்திய திரு. வெங்கையா நாயுடு, இது மக்களிடையே சகோதரத்துவம் மற்றும் நல்லிணக்கத்தை வளர்க்கும் மற்றும் நமது நாட்டை வலிமையாக்கும் என கூறினார்.
பழங்கால இந்திய குடும்பமுறையை பாராட்டிய அவர், இது மூத்தோர்களை மதிக்க கற்றுக் கொடுக்கிறது மற்றும் இளம் வயதினர் இடையே பகிர்தல் மற்றும் கவனிப்பு உணர்வை வளர்க்கிறது என கூறினார். வீட்டில் சகோதரிகள் உற்சாகத்தையும் மற்றும் மகிழ்ச்சியையும் கொண்டு வருகின்றனர் என குறிப்பிட்ட அவர், குடும்ப உறவுகளை கொண்டாடும் பல விழாக்கள் உள்ளன என்றும் அவை ஒன்றாக இருக்கும் பிணைப்பை வலுப்படுத்துகின்றன என்றும் கூறினார்.
அதற்கு முன்பாக, திரு வெங்கையா நாயுடு, ரக்ஷா பந்தன் வாழ்த்துகளை கன்னடம், இந்தி, தெலுங்கு, மலையாளம், தமிழ், மராத்தி, கொங்கனி, ஒடியா, பெங்காலி, அசாமி, குஜராத்தி, பஞ்சாபி ஆகிய 13 மொழிகளில் சுட்டுரையில் வெளியிட்டார்.
மின்னணு மற்றும் தகவல் தொழில்நுட்பம்
சுதந்திரத்தின் 75-வது ஆண்டுப் பெருவிழா
“அடையாளம் மற்றும் புதிய கண்டுபிடிப்பு: இந்தியாவின் நிதித்துறைப் புரட்சிக்கு முக்கியம்” என்ற தலைப்பில் ஆர்பிஐ, யுஐடிஏஐ ஒருநாள் கருத்தரங்கிற்கு ஏற்பாடு செய்திருந்தன
பெருந்தொற்று பாதித்துள்ள இந்தக் காலத்தில் பணிபுரிதல், பரிவர்த்தனைகள் செய்தல், தடையின்றி சேவைகள் வழங்குதல் ஆகியவை இணையதளத்திற்கு மாறியிருப்பதும் இந்தியா கண்டுள்ளது. வங்கிமுறை, நிதி சார்ந்த சேவை மற்றும் காப்பீடு போன்ற துறைகள் டிஜிட்டல் பரிவர்த்தனைகளுக்கு இணைய வழியாக ஒப்புதல் அளித்தல் மற்றும் சரிபார்த்தலுக்கு மாறின. வாடிக்கையாளர்கள் தாங்களாகவே அடையாளத்தை நிதி சார்ந்த சேவைகளுக்குக் கிடைக்கச் செய்வதில் குறிப்பிடத்தக்க மாற்றம் ஏற்பட்டுள்ளது.
இந்நிலையில், இந்திய தனித்துவ அடையாள ஆணையம் , ரிசர்வ் வங்கியின்  புதிய கண்டுபிடிப்பு மையம் ஆகியவை இணைந்து கர்நாடகாவின் பெங்களூருவில் 2022 பிப்ரவரி 24 அன்று, “அடையாளம் மற்றும் புதிய கண்டுபிடிப்பு: இந்தியாவின் நிதித்துறைப் புரட்சிக்கு முக்கியம்” என்ற தலைப்பில் ஒருநாள் கருத்தரங்கை நடத்தின.
இந்தக் கருத்தரங்கில் முக்கிய உரை நிகழ்த்திய ஆர்பிஐ துணை கவர்னர் திரு.டி.ரபி சங்கர், பணப்பரிமாற்ற தளத்தில் தொழில்நுட்பங்களைப் பயன்படுத்துவதில் இந்தியா உலகின் தலைவராக மாறி வருகிறது என்றார். ரிசர்வ் வங்கியின் புதிய கண்டுபிடிப்பு மையம் அமைக்கப்பட்டதன் நோக்கம், தொழில்நுட்பம் மற்றும் வங்கி முறையில் புதிய கண்டுபிடிப்பை ஊக்குவிப்பதாகும் என்றார். செலவைக் குறைத்தல், வாடிக்கையாளர் சேவையை மேம்படுத்துதல், நிதி சார்ந்த சேவைகள் சென்று சேர்வதை அதிகரித்தல் காரணமாக ஃபின்டெக் திறனை மேம்படுத்த முடியும் என்றும் அவர் கூறினார்.
யுஐடிஏஐ-யின் தலைமை நிர்வாக அதிகாரி டாக்டர் சுரப் கார்க் இந்தக் கருத்தரங்கில் பேசியபோது, லட்சக்கணக்கான மக்களின் வாழ்க்கையில் குறிப்பாக அடித்தள நிலையில் உள்ளவர்களிடம் அடிப்படை மாற்றத்தை ஆதார் செய்துள்ளது என்றார்.
ரிசர்வ் வங்கியின் புதிய கண்டுபிடிப்பு மையத்தின் தலைவர் திரு.க்ரிஸ் கோபாலகிருஷ்ணன், தலைமை நிர்வாக அதிகாரி திரு.ராஜேஷ் பன்சால் மற்றும் தொழில் துறை தலைவர்கள், ஃபின்டெக் நிறுவனங்கள் மற்றும் வங்கிகளின் பிரதிநிதிகள் இந்தக் கருத்தரங்கில் கலந்து கொண்டனர்.
நிதி அமைச்சகம்
அறிவிக்கை எண். 40/2020-சுங்கம்
மத்திய நேரடி வரிகள் மற்றும் சுங்க வாரியம், மத்திய நிதி அமைச்சகத்தின்  எண்.36/2001- சுங்கம்  அறிவிக்கையில் சில திருத்தங்களைச் செய்துள்ளது. கூடுதல் விவரங்களுக்கு : https://pib.gov.in/PressReleasePage.aspx?PRID=1619709
(Visitor Counter : 99
பிரதமர் அலுவலகம்
2022 ஆசிய விளையாட்டுப் போட்டியில் ஆடவர் 1500 மீட்டர் ஓட்டத்தின் இறுதி சுற்றில் ஜின்சன் ஜான்சன் வெண்கலப் பதக்கம் வென்றார்
ஹாங்சோவில் நடைபெற்ற 2022 ஆசிய விளையாட்டுப் போட்டிகளில் ஆடவர் 1500 மீட்டர் ஓட்டத்தின் இறுதி சுற்றில் வெண்கலப் பதக்கம் வென்ற ஜின்சன் ஜான்சனுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இது குறித்து எக்ஸ்- சமூக வலை தளப் பதிவில் பிரதமர் கூறியிருப்பதாவது:
"வெண்கலப் பதக்கத்துடன் பிரம்மாண்டமான மேடையில் சிறந்து விளங்கினார்! ஆடவர் 1500 மீட்டர் ஓட்டத்தின் இறுதிச் சுற்றில் சிறப்பான ஆட்டத்தை வெளிப்படுத்திய ஜின்சன் ஜான்சனுக்கு சிறந்தப் பாராட்டுகள். அவர் எப்போதும் புகழின் புதிய உச்சங்களைத் தொடட்டும்".
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரபல புற்றுநோய் நிபுணர் டாக்டர் அசோக் வைத் தொகுத்த புற்றுநோய் குறித்த புத்தகத்தை, மத்திய அமைச்சர் டாக்டர் ஜிதேந்திர சிங் மெய்நிகர் நிகழ்வில் வெளியிட்டார்
பிரபல புற்றுநோயியல் நிபுணரும், பத்மஸ்ரீ விருது பெற்றவருமான டாக்டர் அசோக் கே. வைத் டிஎம்  தொகுத்த புற்றுநோய் குறித்த புத்தகத்தை, மத்திய அமைச்சரும், நீரிழிவு நோயியல் நிபுணரும், மருத்துவ வல்லுனருமான டாக்டர் ஜிதேந்திர சிங், இதற்காகவே ஏற்பாடு செய்யப்பட்ட புற்றுநோய் குறித்த மூன்று நாள் மெய்நிகர் மாநாட்டின் சிறப்பு அமர்வில் இன்று வெளியிட்டார்.
இந்தியாவில் வானவில் போன்று மாறிவரும் நோயின் தன்மை குறித்து பேசிய டாக்டர் ஜிதேந்திர சிங், நீரிழிவு நோய், உயர் ரத்த அழுத்தம், கரோனரி இதய நோய் மற்றும் புற்றுநோய் போன்ற கோளாறுகளின் எழுச்சியால் கடந்த இருபது ஆண்டுகளுக்கும் மேலாக தொற்று நோய்களில் இருந்து தொற்றா நோய்களுக்கு குறிப்பிடத்தக்க மாற்றம் ஏற்பட்டுள்ளதாகத் தெரிவித்தார். இதற்கிடையில் நாம் திடீரென கோவிட்-19 நோய் தொற்று பரவலுக்கு உட்படுதப்பட்டோம்; இந்த நோய் தொற்று, நாட்பட்ட கோளாறுகள் மற்றும் நோய்களால் அவதிப்படும் தனி நபர்களை எளிதில் பாதிக்ககூடிய மிகக்கடுமையான நோய் என்பது நிரூபனமாகி உள்ளதாகவும் அவர் எடுத்துரைத்தார்.
டாக்டர் ஜிதேந்திர சிங் கூறுகையில், நாடு முழுவதும் புற்றுநோயின் பரவல் வேகமாக அதிகரித்துள்ளதாகவும், பல்வேறு உடல் உறுப்புகளை பாதிக்கத் தொடங்கியுள்ளதாகவும் தெரிவித்தார். உதாரணமாக, ஜம்மு-காஷ்மீரில், குறிப்பாக பள்ளத்தாக்கு பகுதியில், இரைப்பை குடல் மற்றும் நுரையீரல் புற்றுநோய்கள் தற்போது பரவலாகக் காணப்படுதாகவும்,. வடகிழக்கு பிராந்தியத்தில் தலை மற்றும் கழுத்து புற்றுநோய்கள் அதிக எண்ணிக்கையில் இருப்பதாகவும் அவர் குறிப்பிட்டார்.
சுகாதாரம் மற்றும் குடும்ப நலத்துறை அமைச்சகம்
நாட்டில் கோவிட் பாதிப்பிலிருந்து குணமடைந்தோர் எண்ணிக்கை 95 லட்சத்தைக் கடந்தது
கொரோனாவுக்கு எதிரான போராட்டத்தில், இந்தியா இன்று முக்கியமான சாதனை படைத்துள்ளது. குணமடைந்தோரின் மொத்த எண்ணிக்கை இன்று 95 லட்சத்தைக்  கடந்துள்ளது.
குணமடைந்தவர்கள் எண்ணிக்கை, சிகிச்சை பெறுபவர்களை விட 92 லட்சத்துக்கும் மேல்  அதிகரித்துள்ளது. குணமடைந்தோர் வீதம் 95.40 சதவீதமாக உள்ளது. குணமடைந்தோர் வீதம் அதிகமாக இருக்கும் நாடுகளில் இந்தியாவும் ஒன்று.
குணமடைந்தோர் எண்ணிக்கை, சிகிச்சை பெறுபவர்களின் எண்ணிக்கை விட 30 மடங்கு அதிகமாக உள்ளது. நாட்டில் தற்போது 3,13,831 பேர் சிகிச்சை பெற்று வருகின்றனர். இது மொத்த பாதிப்பில 3.14 சதவீதம்.
நாட்டில் கடந்த 24 மணி நேரத்தில், 22,890 பேருக்கு மட்டுமே பாதிப்பு ஏற்பட்டுள்ளது. அதே நேரத்தில், 31,087 பேர் குணமடைந்துள்ளனர், 338 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1681661
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பணியாளர் தேர்வு ஆணையத்தின் தேர்வு அட்டவணை அறிவிப்பு
பணியாளர் தேர்வு ஆணையத்தின் அனைத்து அதிகாரிகளும் ஊழியர்களும் தங்கள் ஒரு நாள் ஊதியத்தை பிரதமர் பாதுகாப்பு நிதியத்துக்கு வழங்குகின்றனர்
கொரோனா வைரஸ் பெரும் தொற்றால் ஏற்பட்டுள்ள நிலைமையை ஆய்வு செய்ய, பணியாளர் தேர்வு ஆணையத்தின் சிறப்புக் கூட்டம் நடைபெற்றது.
சமுக இடைவெளி விதிமுறைகள் உட்பட தற்போதுள்ள பொது முடக்கக் கட்டுப்பாடுகளைக் கருத்தில் கொண்டு, நாட்டின் பல்வேறு பகுதிகளில் இருந்து தேர்வர்கள் பயணம் மேற்கொள்ள வேண்டிய அவசியம் உள்ள தேர்வுகளின் தேதிகளை அவ்வப்போது ஆய்வு செய்ய முடிவெடுக்கப்பட்டது. ஒருங்கிணைந்த மேல்நிலை  அளவிலான தேர்வு  2019, இளநிலை பொறியாளர்  தேர்வு, 2019, சுருக்கெழுத்தாளர் நிலை 'சி' மற்றும் 'டி' தேர்வு, 2019 மற்றும் ஒருங்கிணைந்த மேல்நிலை அளவிலான தேர்வு, 2018 ஆகியவற்றுக்கான மீதமுள்ள தேர்வு நாட்களுக்கான புதிய தேதிகள், பொது முடக்கத்தின் இரண்டாம் கட்டம் மே 3 தேதி அன்று முடிவுக்கு வந்தவுடன் முடிவு செய்யப்படும்.
இந்த தேர்வுகளுக்கான மாற்றியமைக்கப்பட்ட தேதிகள், ஆணையம் மற்றும் ஆணையத்தின் பிராந்திய / துணை பிராந்திய அலுவலகங்களின் வலைதளங்களில் அறிவிக்கப்படும். ஆணையத்தால் வெளியிடப்பட்ட வருடாந்திர தேர்வு நாள்காட்டியும், இதர தேர்வுகளின் அட்டவணைகளைக் கருத்தில் கொண்டு ஆய்வு செய்யப்படும்.
மேலும், பணியாளர் தேர்வு ஆணையத்தின் அனைத்து அதிகாரிகளும் ஊழியர்களும் தங்கள் ஒரு நாள் ஊதியத்தை பிரதமரின் குடிமக்கள் உதவி மற்றும் அவசரகால நிலை பிரதமர் பாதுகாப்பு நிதியத்துக்கு வழங்க முடிவெடுக்கப்பட்டது.
பிரதமர் அலுவலகம்
விடுபட்ட பகுதிகளை ரயில்வே மூலம் இணைத்து வருகிறோம்: பிரதமர் மோடி
நாட்டில் உள்ள இணைக்கப்படாத பகுதிகள் மற்றும் விடுபட்ட பகுதிகளை ரயில்வே மூலம் இணைக்கப்படுகின்றன என பிரதமர் திரு நரேந்திர மோடி கூறினார்.
நாட்டின் பல பகுதிகளில் இருந்து கெவாடியவுக்கு 8 ரயில்கள் தொடக்க விழாவில் காணொலி காட்சி மூலம் பிரதமர் பேசியதாவது:
ரயில்வேயில் அகல ரயில்பாதை மற்றும் மின் மயமாக்க பணிகள் வேகம் எடுத்துள்ளன. அதிவேக ரயில்களை இயக்கும் வகையில் தண்டவாளங்கள் அமைக்கப்படுகின்றன. அதிவேக ரயில்களை இயக்குவதை நோக்கி நாம் சென்று கொண்டிருக்கிறோம். இதற்காக, பட்ஜெட் பல மடங்கு அதிகரிக்கப்பட்டுள்ளது.
ரயில்வே சுற்றுச்சூழலுக்கு ஏற்ற வகையில் உள்ளது. கெவாடியா ரயில் நிலையம் நாட்டின் முதல் பசுமை கட்டிடத்திற்கான சான்றிதழை பெறவுள்ளது.
ரயில்வே தொடர்பான உற்பத்தி மற்றும் தொழில்நுட்பத்தில் தற்சார்பு இந்தியா திட்டம் தற்போது சிறந்த பலனை அளித்துள்ளது. அதிக குதிரை சக்தி திறன் கொண்ட மின்சார ரயில் இன்ஜின்கள் உள்நாட்டில் தயாரிக்கப்படுவதால், உலகின் முதல் இரட்டை அடுக்கு சரக்கு ரயிலை இந்தியாவால் தொடங்க முடிந்தது. இன்று, உள்நாட்டு தொழில்நுட்பத்தில், பல நவீன ரயில்கள் தயாரிக்கப்படுகின்றன.
ரயில்வேயின் இந்த மாற்றத்தக்கு திறமையான தொழில் நிபுணர்கள் தேவைப்படுகின்றனர். இதற்காக வதோதராவில் நிகர்நிலை ரயில்வே பல்கலைக்கழகம் ஏற்படுத்தப்பட்டுள்ளது. இது போன்ற நிறுவனங்கள் இருக்கும் நாடுகளில், இந்தியாவும் ஒன்று. ரயில் போக்குவரத்துக்கான நவீன வசதிகள், ஆராய்ச்சிகள், பயிற்சிகள் இங்கு அளிக்கப்படுகின்றன. 20 மாநிலங்களைச் சேர்ந்த திறமையான இளைஞர்கள், தற்போதைய மற்றும் எதிர்கால ரயில்வேக்காக பயிற்சி பெற்று வருகின்றனர். புத்தாக்கம் மற்றும் ஆராய்ச்சி மூலம் ரயில்வே துறையை புதுப்பிக்க இது உதவும்.
இவ்வாறு பிரதமர் திரு நரேந்திர மோடி பேசினார்.
------
(